Virallinen lehti nro C 310 , 09/10/1998 s. 0067



KIRJALLINEN KYSYMYS E-0451/98 komissiolle esittäjä(t): Carlo Ripa di Meana (GUE/NGL) (27. helmikuuta 1998) Aihe: Tormarancian alueen yksityisasunnot Rooman kunnanvaltuuston antamalla päätöksellä nro 207/97 määrätään yksityisasuntoalueen rakentamisesta (2 miljoonaa kuutiometriä 220 hehtaarin alueella) Tormarancian alueelle aivan Appia Antican luonnonpuiston viereen. Huomattavan arkeologisen ja luontoon liittyvän arvon vuoksi Latiumin alue sisällytti aluelailla nro 29/97 lähes puolet Tormarancian alueesta (106 hehtaaria) Appia Anticana tunnettuun luonnonpuistoon. Kunnan hallitus ei ole koskaan suorittanut ympäristövaikutusten arviointia, mistä Rooman kunnanvaltuusto päätti yksimielisesti (päätös nro 15/95). Päätöksellä velvoitetaan kaupunginjohtaja ja kunnanvaltuusto odottamaan tutkimusten tuloksia hankkeiden ympäristövaikutuksista ennen kuin päätetään, toteutetaanko hanke, ja jos toteutetaan, niin miten laajasti. Tormarancian rakennushankkeet (kaupunkialueiden kehittäminen yli 40 hehtaaria käsittävällä alueella) ovat sellaisia, joista on määrätty ympäristövaikutusten arvioinnin ohjaamisesta ja yhteensovittamisesta presidentin 12. huhtikuuta 1996 antaman säädöksen B-liitteen 7 kohdan b alakohdassa. Näin ollen ympäristövaikutusten arviointi on ehdottomasti suoritettava presidentin 12. huhtikuuta 1996 antaman säädöksen 1 artiklan 4 kohdan mukaisesti, jossa määrätään, että ympäristövaikutusten arviointi on tehtävä hankkeista silloinkin kun ne toteutetaan vain osittain luonnonsuojelualueella. 1. Katsooko komissio, että kyseiset toimet edellyttävät erityistä ympäristövaikutusten arviointia presidentin 12. huhtikuuta 1996 antaman säädöksen mukaisesti, jolla direktiivi 85/337/EU ((EYVL L 175, 5.7.1985, s. 40. )) saatetaan osaksi kansallista lainsäädäntöä? 2. Katsooko komissio, että kyseiset toimet edellyttävät erityistä ympäristövaikutusten arviointia direktiivin 97/3/EU ((EYVL L 27, 30.1.1997, s. 30. )) II-liitteen 10 kohdan c alakohdan mukaisesti? Komission jäsenen Ritt Bjerregaardin komission puolesta antama yhteinen vastaus kirjallisiin kysymyksiin E-0450/98 ja E-0451/98 (24. maaliskuuta 1998) Komissio näkemyksen mukaan rakennustyöt näyttävät parlamentin jäsenen esittämien tietojen perusteella kuuluvan tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY liitteessä II lueteltuihin hanketyyppeihin. Tällaisten hankkeiden yhteydessä olisi suoritettava ympäristövaikutusten arviointi, jos jäsenvaltiot katsovat niiden luonteen sitä edellyttävän. Koska komissio ei ole ollut tietoinen mainituista hankkeista, se ryhtyy tarvittaviin toimiin hankkiakseen niistä tarkempia tietoja ja varmistaakseen, että yhteisön lainsäädäntöä noudatetaan. Parlamentin jäsenen mainitsema direktiivi 97/3/EY ei koske tätä kysymystä. Tällä direktiivillä muutetaan kasvien tai kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä annettua direktiiviä 77/93/ETY ((EYVL L 26. 31.1.1977. )). Asiaa koskeva uusi direktiivi on sen sijaan tiettyjen julkisten ja yksityisten hankkeiden ympäristövaikutusten arvioinnista annetun direktiivin 85/337/ETY muuttamisesta annettu neuvoston direktiivi 97/11/EY ((EYVL L 73, 14.3.1997. )). Tämän direktiivin liitteessä II olevan 10 kohdan c alakohta ei liity millään tavalla parlamentin jäsenen mainitsemaan hankkeeseen. Sitä vastoin b alakohdassa mainitaan ¨kaupunkirakentaminen¨, joka on mainittu täsmälleen samalla tavalla myös direktiivin 85/337/ETY luettelossa. Joka tapauksessa jäsenvaltioiden on noudatettava direktiiviä 97/11/EY viimeistään 14. maaliskuuta 1999.